**Nagyér Község Önkormányzati Képviselőtestületének**

**6/2015.(II.27.) önkormányzati rendelete**

**a képviselők tiszteletdíjának mértékéről és a természetbeni juttatásokról**

Nagyér Község Önkormányzati Képviselőtestülete az Alaptörvény 32. cikk (2) bekezdésében és a Magyarország Helyi Önkormányzatairól szóló 2011. évi CLXXIX. törvény 35. § (1) bekezdésében kapott felhatalmazás alapján a következőket rendeli el.

**1.§** A Képviselőtestület tiszteletdíjat állapít meg – a polgármester és alpolgármester kivételével - Nagyér Község Önkormányzati Képviselőtestület tagjainak (továbbiakban: képviselő).

**2.§** (1) A tiszteletdíj mértéke bruttó 15.000 Ft/hó.

(2) A tiszteletdíj minden tárgyhót követő 5. napjáig esedékes, kifizetéséről a jegyző gondoskodik a Magyar Államkincstár Dél-alföldi Regionális Igazgatóságon keresztül, számlára utalással.

**3.§** A képviselőtestület természetbeni juttatást nem állapít meg.

**4.§** (1) A képviselőtestület a kötelezettségeit megszegő képviselő megállapított tiszteletdíját legfeljebb 25 %-kal, maximum 12 havi időtartamra csökkentheti. Ismételt kötelezettségszegés esetén a csökkentés újra megállapítható.

(2) Az (1) bekezdés szerinti tiszteletdíj csökkentésérőlbármely képviselő vagy a polgármester javaslatára a képviselőtestület dönt.

**5.§** Ezen rendelet a kihirdetését követő napon lép hatályba, de a 2. §-ban foglalt rendelkezéseit 2015. január 1. napjától kell alkalmazni.

 Lőrincz Tibor Dr. Sarkadi Péter

 polgármester jegyző

**Kihirdetve:** 2015. február 27.

 Dr. Sarkadi Péter

 jegyző